**Molėtų rajono savivaldybės taryba**

**SPRENDIMAS**

**DĖL SAVIVALDYBĖS socialinio būsto nuomos**

2018 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 16 straipsnio 11 dalimi, Molėtų rajono savivaldybės būsto ir socialinio būsto nuomos, būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo, patvirtinto Molėtų rajono savivaldybės tarybos 2015 m. gegužės 28 d. sprendimu Nr. B1-143 „Dėl Molėtų rajono savivaldybės būsto ir socialinio būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo“, 11 punktu, atsižvelgdama į Artūro Riabovo 2018 m. spalio 19 d. prašymą,

Molėtų rajono savivaldybės taryba n u s p r e n d ž i a:

1. Išnuomoti iki 2019 m. balandžio 30 d. 1 kambario 24,97 kv. m bendrojo ploto Savivaldybės socialinį būstą pastate – bendrabutyje (unikalus Nr. 6290-0001-8010) su 1/6 dalimi ūkinio pastato 2I1m (unikalus Nr. 6290-0001-8022), 1/6 dalimi sandėlio 3I1ž (unikalus Nr.6290-0001-8030), 1/6 dalimi kiemo statinių 4H0b (unikalus Nr. 6290-0001-8041) ir 1/6 dalimi kiemo statinių 5H1p (unikalus numeris 6290-0001-8052), esančius Molėtų r. sav., Giedraičių sen., Giedraičių mstl., Širvintų g. 8, socialinio būsto nuomos sąlygomis neįrašytam į asmenų ir šeimų, turinčių teisę į paramą būstui išsinuomoti, sąrašus Artūrui Riabovui, kaip asmeniui, netekusiam turėto būsto dėl gaisro. Šeimoje vienas asmuo.

 2. Įgalioti Molėtų rajono savivaldybės administracijos direktorių Saulių Jauneiką, jo nesant – savivaldybės administracijos direktoriaus pavaduotoją Karolį Balčiūną, pasirašyti Savivaldybės socialinio būsto nuomos sutartį.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras